PMIndiaData/PMIndiaSum huggingface dataset:
આઠમી બ્રિક્સ સમીટ અને પ્રથમ બ્રિક્સ-બિમ્સ્ટેક આઉટરીચ સમીટ અગાઉ પ્રધાનમંત્રીનું નિવેદન

પ્રધાનમંત્રી શ્રી નરેન્દ્ર મોદી ગોવામાં 15 અને 16 ઓક્ટોબર, 2016ના રોજ આયોજિત આઠમી બ્રિક્સ સમિટ અને પ્રથમ બ્રિક્સ-બિમ્સ્ટેક આઉટરીચ સમિટમાં સહભાગી થશે. સમિટ અગાઉ પ્રધાનમંત્રીએ બ્રિક્સના નેતાઓને અને બિમ્સ્ટેક કુટુંબોને આવકાર આપ્યો છે. ફેસબુક પર પોસ્ટમાં પ્રધાનમંત્રીએ જણાવ્યું હતું કેઃ “ભારતને 15 અને 16 ઓક્ટોબર, 2016ના રોજ ગોવામાં આઠમી બ્રિક્સ સમિટના યજમાન બનવાની ખુશી છે, જે પછી સૌપ્રથમ બ્રિક્સ-બિમ્સ્ટેક આઉટરિચ સમિટ યોજાશે. હું બ્રિક્સના 10 નેતાઓને અને બિમ્સ્ટેક કુટુંબોનું ઉષ્માસભર સ્વાગત કરવા આતુર છું. ગોવામાં મને ભારત-રશિયા વાર્ષિક સમિટમાં રશિયાના રાષ્ટ્રપતિ વ્લાદિમિર પુટિનને આવકારવાનું અને દ્વિપક્ષીય મુલાકાત માટે બ્રાઝિલના રાષ્ટ્રપતિ માઇકલ ટેમેરને આવકારવાનું માન મળશે. રાષ્ટ્રપતિ પુટિનની મુલાકાત આપણને રશિયા સાથે ભાગીદારી અને મૈત્રીપૂર્ણ સંબંધોને મજબૂત કરવાની અને તેને પુનઃપુષ્ટિ આપવાની તક પ્રદાન કરશે. રાષ્ટ્રપતિ ટેમેરની મુલાકાત આપણા મહત્ત્વપૂર્ણ વ્યૂહાત્મક ભાગીદાર બ્રાઝિલ સાથે નવા ક્ષેત્રોમાં સહકાર સ્થાપિત કરવાના દ્વાર ખોલશે. હું ચીન, દક્ષિણ આફ્રિકા, બ્રાઝિલ અને રશિયાના મારા સાથી નેતાઓ સાથે ફળદાયક વાટાઘાટ કરવા પણ આતુર છું, જેમાં આંતરરાષ્ટ્રીય અને રાષ્ટ્રીય પડકારજનક મુદ્દાઓ પર ભાર મૂકવામાં આવશે, જે આપણા લક્ષ્યાંકો હાંસલ કરવા માટે અવરોધરૂપ છે. ચાલુ વર્ષે બ્રિક્સના અધ્યક્ષ તરીકે ભારતે વેપાર, રમતગમત, શિક્ષણ, ફિલ્મ, શિષ્યવૃત્તિ અને પ્રવાસન સહિત વિવિધ ક્ષેત્રોમાં લોકો વચ્ચેના જોડાણને પ્રોત્સાહન આપવા પર ભાર મૂક્યો છે. અમે એ માન્યતામાં વિશ્વાસ ધરાવીએ છીએ કે આપણા લોકો જવાબદાર, સંયુક્ત અને સર્વસમાવેશક ઉકેલ લાવવાના આપણા પ્રયાસોમાં નિર્ણાયક ભાગીદારો છે. અમે ગોવામાં નવી પહેલો પણ શરૂ કરી છે અને અમે બ્રિક્સ ન્યૂ ડેવલપમેન્ટ બેંક અને કન્ટિજન્ટ રિઝર્વ એરેન્જમેન્ટ (આકસ્મિક અનામત ભંડોળની વ્યવસ્થા) જેવી પહેલો સફળતાપૂર્વક કાર્યરત કરી છે. મને આશા છે કે બ્રિક્સ સમિટ બ્રિક્સના દેશો વચ્ચે સહકારને મજબૂત કરશે તથા વિકાસ, શાંતિ, સ્થિરતા અને સુધારણા માટે આપણા સામાન્ય એજન્ડાને આગળ ધપાવશે. સૌપ્રથમ મને ખુશી છે કે બાંગ્લાદેશ, ભૂટાન, મ્યાનમાર, નેપાળ, શ્રીલંકા અને થાઇલેન્ડના બિમ્સ્ટેડ નેતાઓ સાથે આઉટરિચ સમિટ સુલભ કરવા ભારત સુવિધા પ્રદાન કરે છે. અહીં લગભગ બે તૃતિયાંશ મનુષ્યોના નેતાઓ ભેગા થયા છે અને આપણને સહકારની તક મળવાની આશા છે, જેનો લાભ આગળ જતા તમામ દેશોને મળશે. ભારત નવી ભાગીદારીઓ કરવા તથા આપણી સમસ્યાઓનું સામાન્ય સમાધાન અને નિરાકરણ શોધવા આતુર છે.”
પ્રધાનમંત્રીએ પદ્મ પુરસ્કાર વિજેતા શ્રી બિરેન કુમાર બસાકે આપેલી ભેટ બદલ તેમનો આભાર માન્યો

પ્રધાનમંત્રી શ્રી નરેન્દ્ર મોદીએ પ્રખ્યાત વણકર અને પદ્મ પુરસ્કાર વિજેતા શ્રી બિરેન કુમાર બસાક સાથેની તેમની વાતચીતને યાદ કરી અને ભેટ માટે તેમનો આભાર માન્યો. વડા પ્રધાને એક ટ્વીટમાં કહ્યું: "શ્રી બિરેન કુમાર બસાક પશ્ચિમ બંગાળના નાદિયાના વતની છે. તેઓ એક પ્રતિષ્ઠિત વણકર છે જેઓ તેમની સાડીઓમાં ભારતીય ઇતિહાસ અને સંસ્કૃતિના વિવિધ પાસાઓનું નિરૂપણ કરે છે. પદ્મ પુરસ્કાર વિજેતાઓ સાથેની વાતચીત દરમિયાન, તેમણે મને કંઈક એવું રજૂ કર્યું જે મને ખરેખર ગમે છે." "નાદિયા, પશ્ચિમ બંગાળના બિરેન કુમાર બસાક એક અગ્રણી વણકર છે. તેમની સાડીઓમાં, તેઓ ભારતીય સંસ્કૃતિ અને ઇતિહાસના વિવિધ પાસાઓનું નિરૂપણ કરે છે.
પ્રધાનમંત્રીએ 1857ની ઘટનાઓનો ભાગ હતા તે તમામ લોકોને તેમની ઉત્કૃષ્ટ હિંમત માટે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ 1857ની ઘટનાઓમાં ભાગ લેનારા તમામ લોકોને તેમની ઉત્કૃષ્ટ હિંમત માટે શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "આ દિવસે 1857માં ઐતિહાસિક પ્રથમ સ્વતંત્રતા યુદ્ધની શરૂઆત થઈ, જેણે આપણા સાથી નાગરિકોમાં દેશભક્તિની ભાવના પ્રજ્વલિત કરી અને વસાહતી શાસનને નબળું પાડવામાં યોગદાન આપ્યું. હું તે તમામ લોકોને શ્રદ્ધાંજલિ આપું છું જેઓ 1857ની ઘટનાઓનો ભાગ હતા અને ઉત્કૃષ્ટ હિંમત બતાવી હતી."
ફ્રાન્સના ભૂતપૂર્વ રાષ્ટ્રપતિ શ્રી નિકોલસ સાર્કોઝીએ આજે પ્રધાનમંત્રી મોદીની મુલાકાત લીધી

ફ્રાન્સના ભૂતપૂર્વ રાષ્ટ્રપતિ શ્રી નિકોલસ સાર્કોઝીએ આજે ભારતના પ્રધાનમંત્રી શ્રી નરેન્દ્ર મોદીની મુલાકાત લીધી હતી. શ્રી સાર્કોઝીએ પ્રધાનમંત્રીને “ડિમોનેટાઇઝેશન”ની સફળતા તેમજ કેટલાક રાજ્યોમાં સંપન્ન વિધાનસભાની ચૂંટણીઓમાં તેમના પક્ષના વિજય પર અભિનંદન આપ્યા હતા. પ્રધાનમંત્રીએ શ્રી સાર્કોઝીને તેમના લેટેસ્ટ પુસ્તક “ટાઉટ ફોર લા ફ્રાન્સ”ના પ્રકાશન અને સફળતા પર અભિનંદન આપ્યા હતા. બંને નેતાઓએ પારસ્પરિક હિતના પ્રાદેશિક અને વૈશ્વિક મુદ્દાઓ પર ચર્ચા કરી હતી.
પ્રધાનમંત્રી આવતીકાલે ઉત્તરપ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી 29 ડિસેમ્બર, 2018નાં રોજ ઉત્તરપ્રદેશમાં વારાણસી અને ગાઝીપુરની મુલાકાત લેશે. આ મુલાકાત દરમિયાન તેઓ વારાણસીમાં છઠ્ઠાં ઇન્ટરનેશનલ રાઇસ રિસર્ચ ઇન્સ્ટિટ્યૂટ સાઉથ એશિયા રિજનલ સેન્ટર (આઇએસએઆરસી) પરિસર દેશને અર્પણ કરશે અને વારાસણીમાં દીનદયાળ હસ્તકળા સંકુલમાં વન ડિસ્ટ્રિક્ટ, વન પ્રોડક્ટ રિજનલ સમિટમાં સામેલ થશે. પ્રધાનમંત્રી ગાઝીપુરમાં મહારાજા સુહેલદેવની સ્મૃતિમાં ટપાલ ટિકિટ પણ પ્રસિદ્ધ કરશે તેમજ એક જનસભાને સંબોધન કરશે. પ્રધાનમંત્રી વારાણસીમાં સ્થિત નેશનલ સીડ રિસર્ચ એન્ડ ટ્રેનિંગ સેન્ટર (એનએસઆરટીસી) પરિસરમાં ઇન્ટરનેશનલ રાઇસ રિસર્ચ ઇન્સ્ટિટ્યૂટ (આઇઆરઆરઆઇ), સાઉથ એશિયા રિજનલ સેન્ટર (આઇએસએઆરસી) દેશને સમર્પિત કરશે. આ દક્ષિણ એશિયા અને સાર્ક રિજનમાં ચોખામાં સંશોધન અને તાલીમ માટેનાં કેન્દ્ર તરીકે કામ કરશે. પૂર્વ ભારતમાં પ્રથમ આંતરરાષ્ટ્રીય કેન્દ્ર વિસ્તારમાં ચોખાનાં ઉત્પાદનમાં વધારો કરવામાં અને એને જાળવી રાખવામાં મહત્વપૂર્ણ ભૂમિકા અદા કરશે. આઇઆરઆરઆઈ સાથે ભારતનું જોડાણ 1960નાં દાયકાથી થયું છે અને પ્રધાનમંત્રી નરેન્દ્ર મોદી નવેમ્બર, 2017માં ફિલિપાઇન્સમાં મનિલામાં આઇઆરઆરઆઈનાં હેડક્વાર્ટરની મુલાકાત લેનાર પ્રથમ ભારતીય પ્રધાનમંત્રી બન્યાં હતાં, જ્યાં તેમણે ચોખા ક્ષેત્ર માટે કૃષિ નવીનતાઓ અને સંશોધનોમાં પ્રગતિની ચર્ચા કરી હતી. શ્રી મોદી વારાણસીમાં દીનદયાળ હસ્તકળા સંકુલ (વેપારી સુવિધા કેન્દ્ર અને કળા સંગ્રહાલય)માં વન ડિસ્ટ્રિક્ટ, વન પ્રોડક્ટ રિજનલ સમિટમાં હાજરી આપશે. વન ડિસ્ટ્રિક્ટ, વન પ્રોડક્ટ યોજનાનો ઉદ્દેશ સ્થાનિક વેપારો, કળાની પહોંચ વધારવાનો અને સ્થાનિક લોકોમાં કુશળતા વધારવાનો છે. એમાં હસ્તકળાઓ, ફૂડ પ્રોસેસિંગ, ઇજનેરી ચીજવસ્તુઓ, કાર્પેટ, રેડીમેડ વસ્ત્રો, લેધર ગૂડ્સ વગેરે સામેલ છે, જેથી વિદેશી ચલણમાં વધારો થવાની સાથે લોકોને રોજગારી પણ મળે છે.
પ્રધાનમંત્રી મિઝોરમના લોકોને તેમના રાજ્ય સ્થાપના દિવસ પર શુભેચ્છા પાઠવી છે

પ્રધાનમંત્રી શ્રી નરેન્દ્ર મોદીએ મિઝોરમના લોકોને તેમના રાજ્ય સ્થાપના દિવસ પર શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "મિઝોરમના લોકોને તેમના રાજ્યના દિવસ પર શુભેચ્છાઓ. ભારત જીવંત મિઝો સંસ્કૃતિ અને રાષ્ટ્રીય પ્રગતિમાં મિઝોરમના યોગદાન પર ખૂબ ગર્વ અનુભવે છે. હું મિઝોરમના લોકોના સારા સ્વાસ્થ્ય અને સુખાકારી માટે પ્રાર્થના કરું છું."
રશિયાના નાયબ પ્રધાન મંત્રી શ્રી દમિત્રી રોગોઝિન પ્રધાનમંત્રીની મુલાકાત લીધી

રશિયાના નાયબ પ્રધાનમંત્રી શ્રી દમિત્રી રોગોઝિન આજે પ્રધાનમંત્રી નરેન્દ્ર મોદીને મળ્યા હતા. શ્રી દમિત્રી રોગોઝિન ભારત-રશિયા વચ્ચેની ઈન્ટર – ગવર્મેન્ટલ કમિશનની બેઠક માટે ભારતની મુલાકાતે આવ્યા છે. આ બેઠકનું ઉપાધ્યક્ષ પદ ભારતના વિદેશ મંત્રી સંભાળશે. પ્રધાનમંત્રીએ ભારત અને રશિયા વચ્ચેના દ્વિપક્ષી પ્રોજેકટ સંતોષકારક રીતે ચાલી રહ્યા હોવા બાબતે સંતોષકારક નોંધ લીધી હતી. અને તેમણે રાજદ્વારી સંબંધો સ્થપાયાના 70 વર્ષની આ વર્ષે ઉજવણી સંદર્ભે બંને પક્ષો વચ્ચે અવારનવાર યોજાતી ઉચ્ચ સ્તરની વિનિમય બેઠકોની પ્રશંસા કરી હતી.
પીએમ-કિસાન યોજનાને બે વર્ષ પૂર્ણ થયા

ખેડૂતોની સમૃદ્ધિ અને તેમના જીવનના ગૌરવને સુનિશ્ચિત કરવાના ઉદ્દેશથી શરૂ કરાયેલી પીએમ- કિસાન યોજનાને આજે બે વર્ષ પૂર્ણ થયા છે. પ્રધાનમંત્રીએ શ્રેણીબદ્ધ ટ્વીટ્માં કહ્યું, ‘આજના દિવસે 2 વર્ષ અગાઉ પીએમ-કિસાન યોજના રજૂ કરવામાં આવી હતી, જેનો હેતુ આપણા આકરી મહેનત કરતા અને આપણા દેશને દિવસ રાત મહેનત કરીને ખાદ્યાન્ન પુરું પાડતા ખેડૂતોની સમૃદ્ધિ અને તેમના જીવનને ગૌરવપૂર્ણ બનાવવાનો છે. આપણા ખેડૂતોની લગન અને ધીરજ પ્રેરણારૂપ છે. છેલ્લા 7 વર્ષથી ભારત સરકારે કૃષિ ક્ષેત્રે પરિવર્તન લાવવા માટે અનેક પગલાં લીધા છે. ઉત્તમ સિંચાઈથી લઈને વધુ પ્રમાણમાં ટેકનોલોજીનો ઉપયોગ, વધુ ક્રેડિટ અને યોગ્ય પાક વીમાના વેચાણથી તેમજ ખેતીની જમીનના સ્વાસ્થ્ય પર લક્ષ આપીને વચેટિયાઓની બાદબાકી કરવા જેવા તમામ પગલાં તેમાં સામેલ છે. અમારી સરકારે એમએસપીમાં ઐતિહાસિક વધારો કરવાનું ગૌરવ પ્રાપ્ત કર્યુ છે. અમે ખેડૂતોની આવક બમણી કરવાના શક્ય એવા તમામ પ્રયાસો કરી રહ્યા છીએ. આપ સૌ નમો એપ પર આ અંગેની વિગતવાર માહિતી મેળવી શકો છો તેમજ ખેડૂતો માટે જે કાર્યો થયા છે તેની ઝાંખી પણ પ્રાપ્ત કરી શકો છો. પીએમ કિસાન નિધિના લોન્ચિંગને આજે બે વર્ષ પૂરા થઈ રહ્યા છે. અન્નદાતાઓના કલ્યાણને સમર્પિત આ યોજનાથી કરોડો ખેડૂત ભાઈ-બહેનોના જીવનમાં જે પરિવર્તન આવ્યું છે, તેનાથી અમને તેમના માટે વધુ કામ કરવાની પ્રેરણા મળી છે. અન્નદાતાઓના જીવનને સરળ બનાવવા અને તેમની આવક બમણી કરવાનો જે સંકલ્પ દેશે લીધો છે, તેમાં પીએમ કિસાન યોજનાની મહત્વપૂર્ણ ભૂમિકા રહી છે. આજે આપણા ખેડૂતો આત્મનિર્ભર ભારત અભિયાનના પણ અભિન્ન અંગ બની રહ્યા છે.
પ્રધાનમંત્રી શ્રી નરેન્દ્ર મોદી અને જર્મનીના ચાન્સેલર સુશ્રી એન્જેલા મર્કેલ બેંગ્લોરમાં

પ્રધાનમંત્રી શ્રી નરેન્દ્ર મોદી આજે બેંગ્લોરની મુલાકાત લીધી. પ્રધાનમંત્રીએ બેંગ્લોરમાં બોશ એન્જીનીયરિંગ એન્ડ ઈનોવેશનમાં જર્મનીના ચાન્સેલર સુશ્રી એન્જેલા મર્કેલની આગેવાની કરી. બંને નેતાઓની સમક્ષ નેત્ર રોગ અને દુર્ઘટના પીડિતોને તાત્કાલિક સહાય પહોંચાડવા સંબંધી સેવાઓની બાબતમાં બોશ એન્જીનીયરીંગ એન્ડ ઈનોવેશન દ્વારા વિકસિત પ્રણાલિઓને પ્રસ્તુત કરાઈ. બોશ વોકેશનલ સેન્ટરમાં બંને નેતાઓએ શાળા ભણતર વચ્ચે છોડનાર વ્યક્તિઓના કૌશલ્ય વિકાસ સંબંધી કાર્યક્રમોનો પરિચય આપવામાં આવ્યો. પ્રધાનમંત્રી અને જર્મનીના ચાન્સેલરે નેસ્કૉમ અને ફ્રોનહોફર ઈન્સ્ટીટ્યૂટ દ્વારા આયોજિત એક વ્યાપાર સંમેલનમાં પણ ભાગ લીધો. આ અવસર પર પ્રધાનમંત્રીએ કહ્યું કે વૈશ્વિક મંદીના આ દોરમાં ભારત રોકાણ માટે એક શ્રેષ્ઠ સ્થાન છે. પ્રધાનમંત્રીએ રોકાણો સંબંધી તમામ મુશ્કેલીઓને હલ કરવા માટે સરકાર દ્વારા ઉઠાવાતા પગલાની પણ જાણકારી આપી. તેમણે ભારતમાં હાજર રોકાણોના વિભિન્ન અવસરોની બાબતમાં પણ ચર્ચા કરી હતી. પ્રધાનમંત્રીએ કહ્યું, “અમે આપણા સ્વપ્નોને સાકાર કરવા માટે તમારી સક્રિય ભાગીદારી ઈચ્છીએ છીએ. આ લક્ષ્યને પામવા માટે આપણા દ્વારા ઝડપી રીતે દર્શાવાયેલી પ્રતિબદ્ધતાથી જર્મન કંપનીઓ માટે અનેક અવસર સર્જન થયા છે. આ અવસર પર પાંચ કરોડ ઘરોના નિર્માણ થી લઈને 100 સ્માર્ટ સીટી બનાવવા, અમારા રેલ નેટવર્ક તેમજ સ્ટેશનોના આધુનિકીકરણથી લઈને નવીન રેલવે કોરિડોરની સ્થાપના અને 175 જીડબ્લ્યુ અક્ષય ઉર્જાના ઉત્પાદનથી લઈને પ્રસારણ તેમજ વિતરણ નેટવર્કો, રાષ્ટ્રીય રાજમાર્ગ, પુલો અને મેટ્રો રેલના નિર્માણના રૂપમાં ઉપલબ્ધ છે. સર્જન તેમજ ઉત્પાદનની આટલી વ્યાપક શક્યતા કોઈ બીજા દેશમાં નહીં હોય. એ જ નહીં, આ ધરતી પર કોઈ એવું સ્થાન નથી કે જ્યાં આટલા માટો પાયા પર વપરાશની શક્યતા ધ્યાને આવતી હોય. અમે ડિજીટલ ઈન્ડિયા અને સ્કિલ ઈન્ડિયા જેવા અભિયાનો દ્વારા આ વ્યાપક સંભાવનાઓને ચોક્કસ રૂપ આપવાનો પ્રયત્ન કરી રહ્યા છીએ. આ ઉર્જાનો પૂર્ણ રૂપથી ઉપયોગ કરવા માટે અમે સ્ટાર્ટ અપ ઈન્ડિયા અભિયાન શરૂ કર્યું છે.” પ્રધાનમંત્રીએ કહ્યું, “ભારતના સૉફ્ટવેર આખી દુનિયામાં હાર્ડવેરને ગતિ પ્રદાન કરશે. ભારતની પ્રતિભા જ પ્રૌદ્યોગિકીમાં પારંગત સાબિત થશે અને ભારતના બજાર જ વિનિર્માણ ક્ષેત્રને પ્રેરિત કરશે. તેથી ભારતમાં વ્યવસાય કરવો ફાયદાનો સોદો સાબિત થશે. ‘મેક ઈન ઈન્ડિયા’ની શરતોથી તો અહીં વ્યવસાર કરવો એ તો હજુ વધુ ફાયદાકારક સાબિત થશે.” પ્રધાનમંત્રીએ પોતાની ટ્વીટમાં કહ્યું, “હું ચાન્સેલર મર્કેલના વિજનની સરાહના કરું છું જેના અંતર્ગત જર્મન એન્જીનીયરિંગ અને ભારતીય સૂચના પ્રૌદ્યોગિકી મળીને વિશ્વ સ્તરીય ઉત્પાદોના સર્જનની દિશામાં અગ્રેસર રહે. ચાન્સેલર મર્કેલ ભારતથી વિદાય લઈ રહી છે અને અમે તેના પ્રતિ કૃતજ્ઞ છીએ. તેમની ભારત યાત્રા ખૂબ સકારાત્મક રહી અને ભારત – જર્મની સંબંધોને નવી ઉંચાઈઓ પ્રાપ્ત થઈ.
પીએમએ CWG 2022માં 125 kg કુસ્તીમાં બ્રોન્ઝ મેડલ જીતવા બદલ મોહિત ગ્રેવાલને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મોહિત ગ્રેવાલને કોમનવેલ્થ ગેમ્સ, 2022માં 125 કિગ્રા કુસ્તીમાં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “આપણા કુસ્તીબાજો દ્વારા અવિશ્વસનીય સ્વરૂપનું પ્રદર્શન. મેડલ ટેલીમાં મોહિત ગ્રેવાલનો ઉમેરો થયો છે. તે બ્રોન્ઝ મેડલ લાવ્યો છે ત્યારે તેનું શાર્પ ફોકસ બહાર આવ્યું છે. તેને અભિનંદન. મને આશા છે કે તે આવનારા સમયમાં સફળતાની નવી ઊંચાઈઓ સર કરશે.”
પ્રધાનમંત્રીએ શ્રી ભૂપેન્દ્રભાઈ પટેલને ગુજરાતના મુખ્યમંત્રી તરીકે શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી ભૂપેન્દ્રભાઈ પટેલને ગુજરાતના મુખ્યમંત્રી તરીકે શપથ લેવા બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "ગુજરાતના મુખ્યમંત્રી તરીકે શપથ લેવા બદલ શ્રી ભૂપેન્દ્રભાઈ પટેલને અભિનંદન. હું મંત્રી તરીકે શપથ લેનારા તમામ લોકોને પણ અભિનંદન આપવા માંગુ છું. આ એક મહેનતુ ટીમ છે જે ગુજરાતને પ્રગતિની નવી ઊંચાઈઓ પર લઈ જશે."
પ્રધાનમંત્રીએ ફોન પર આચાર્ય મહામંડલેશ્વર પૂજ્ય સ્વામી અવધેશાનંદ ગિરીજી સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આચાર્ય મહામંડલેશ્વર પૂજ્ય સ્વામી અવધેશાનંદ ગિરીજી સાથે ટેલિફોન પર સંવાદ કર્યો અને તમામ સાધુ-સંતોની તબિયત વિશે પૂછ્યું. તેમણે સંત સમાજનો વહીવટીતંત્રને સંપૂર્ણ સહકાર આપવા બદલ આભાર માન્યો હતો. પ્રધાનમંત્રીએ અનુરોધ કર્યો હતો કે બે શાહી સ્નાન થઈ ચૂક્યા છે ત્યારે હવે કુંભ પ્રતીકાત્મક રાખવામાં આવે. આનાથી મહામારી સામેની લડાઈ વધુ મજબૂતીથી લડી શકાશે. આચાર્ય મહામંડલેશ્વર પૂજ્ય સ્વામી અવધેશાનંદ ગિરીજીએ પણ પ્રધાનમંત્રીના અનુરોધ અંગે પ્રત્યુત્તર આપ્યો હતો અને શ્રદ્ધાળુઓને મોટી સંખ્યામાં સ્નાન માટે ન આવવા માટે કહ્યું હતું અને સાથે તેમને કોવિડ સંબંધિત વ્યવહારોનું તથા નિયમોનું પાલન કરવા અનુરોધ કર્યો હતો.
મંત્રીમંડળે ભારત અને સાઉદી અરબ વચ્ચે વ્યૂહાત્મક ભાગીદારી પરિષદની સ્થાપના સંબંધિત કરારને પાછલી અસરથી મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પ્રધાનમંત્રી દ્વારા 29 ઓક્ટોબર, 2019ના રોજ હસ્તાક્ષર કરવામાં આવેલા ભારત અને સાઉદી અરબ વચ્ચે વ્યૂહાત્મક સહકાર પરિષદની સ્થાપના સંબંધિત કરારને પાછલી અસરથી મંજૂરી આપી છે. આ કરારથી બંને દેશનું ઉચ્ચ સ્તરીય નેતૃત્વ નિયમિત રીતે મુલાકાત કરવા સમર્થ બનશે અને બંને દેશ વચ્ચે વ્યૂહાત્મક ભાગીદારી અન્વયે હાલ ચાલી રહેલા પગલાંઓ/પરિયોજનાઓની પ્રગતિ પર નજર રાખવા સમર્થ બનશે. તે વ્યૂહાત્મક ભાગીદારી કે જોડાણ કરી શકાય તેવા નવા ક્ષેત્રોની ઓળખ કરવામાં મદદ કરશે અને સાથે જ પ્રાપ્ત કરવાના લક્ષ્યાંકો અને તેનાથી પ્રાપ્ત થનારા ફાયદાઓ વ્યાખ્યાઇત કરશે. ફાયદાઓ: આ પ્રસ્તાવનો આશય કોઇપણ જાતિ, વર્ગ અથવા તો આવકના ભેદભાવ વિના જ સાઉદી અરબ સાથે સુધરેલા આર્થિક અને વ્યવસાયિક જોડાણનો નાગરિકોને ફાયદો પ્રાપ્ત થાય તેમ કરવાનો છે. સાઉદી અરબ સાથેનો આ કરાર સંરક્ષણ, સુરક્ષા, આતંકવાદ વિરોધી કાર્યવાહી, ઊર્જા સુરક્ષા અને અક્ષય ઊર્જા જેવા વ્યૂહાત્મક ક્ષેત્રોમાં ભાગીદારીના નવા ક્ષેત્રો ખોલશે.
કારખાના (સુધારા) ખરડો, 2016

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સંસદમાં કારખાના (સુધારા) ખરડો, 2016 રજૂ કરીને કારખાના કાયદો, 1948ની કલમ 64 અને કલમ 65 અને કલમ 115ના પરિણામી સુધારા માટે પૂર્વવતી અસર સાથે મંજૂરી આપી છે. આ મંજૂર થયેલ સુધારા ઉત્પાદન ક્ષેત્રને પ્રોત્સાહન આપશે અને રોજગારીની તકો વધારવાના ઉદ્દેશ સાથે વેપારવાણિજ્યની પ્રક્રિયા સરળ બનાવશે. આ સુધારા ઓવરટાઇમના કલાકો ક્વાર્ટર દીઠ હાલના 50 કલાકથી વધારીને 100 કલાક (કલમ 64) અને ક્વાર્ટર દીઠ હાલના 75 કલાકથી 125 કલાક (કલમ 65) કરવા સાથે સંબંધિત છે.
અમેરિકાના વિદેશપ્રધાન જ્હોન કેરી અને વાણિજ્યપ્રધાન પેની પ્રિત્ઝકર પ્રધાનમંત્રી મોદીને મળ્યા

અમેરિકાના વિદેશપ્રધાન જ્હોન કેરી અને અમેરિકાના વાણિજ્યપ્રધાન પેની પ્રિત્ઝકર આજે પ્રધાનમંત્રી નરેન્દ્ર મોદીને મળ્યા હતા. આ બંને પ્રધાનોએ પ્રધાનમંત્રીને ગઈકાલે નવી દિલ્હીમાં સંપન્ન થયેલી ભારત અને અમેરિકા વચ્ચે બીજા વ્યૂહાત્મક અને વાણિજ્યિક સંવાદ પર માહિતી આપી હતી. તેમણે પ્રધાનમંત્રી મોદીએ જૂન, 2016માં અમેરિકાની મુલાકાત લીધી ત્યારથી દ્વિપક્ષીય સંબધોમાં થયેલી પ્રગતિ વિશે ચર્ચા કરી હતી. વિદેશપ્રધાન કેરીએ એશિયામાં બની રહેલી ઘટનાઓ પર અમેરિકાના દ્રષ્ટિકોણ અંગે પણ પ્રધાનમંત્રીને વાકેફ કર્યા હતા. પ્રધાનમંત્રીએ છેલ્લા બે વર્ષ દરમિયાન ભારત અને અમેરિકા વચ્ચે વ્યૂહાત્મક ભાગીદારીના વિસ્તરણ અને સંબંધોમાં આવેલી મજબૂતી પર સંતોષ વ્યક્ત કર્યો હતો. આ વ્યૂહાત્મક ભાગીદારીએ બંને દેશો વચ્ચે સહયોગ માટેના નવા ક્ષેત્રો ખોલ્યા છે. પ્રધાનમંત્રી મોદીએ જણાવ્યું હતું કે, તેઓ જૂનમાં યોજાયેલી સમિટ બેઠકમાં રાષ્ટ્ર પ્રમુખ ઓબામા સાથે લીધેલા નિર્ણયોને ઝડપથી આગળ વધારવા અને સફળતાપૂર્વક પૂર્ણ કરવા આતુર છે. પ્રધાનમંત્રીએ એવું પણ જણાવ્યું હતું કે, તેઓ ચીનના હાંગ્ઝોમાં જી-20 સમિટમાં રાષ્ટ્ર પ્રમુખ ઓબામાને મળવા આતુર છે.
13મુ બ્રિક્સ શિખર સંમેલન

પ્રધાનમંત્રી શ્રી નરેન્દ્ર મોદી વર્ચ્યુઅલ માધ્યમથી 9 સપ્ટેમ્બર, 2021ના રોજ 13મા બ્રિક્સ (બ્રાઝિલ, રશિયા, ચીન, ભારત અને દક્ષિણ આફ્રિકા) શિખર સંમેલનની અધ્યક્ષતા કરશે. ઉલ્લેખનીય છે કે ભારત વર્ષ 2021માં બ્રિક્સની અધ્યક્ષતા કરી રહ્યું છે. આ બેઠકમાં બ્રાઝિલના રાષ્ટ્રપતિ મહામહિમ શ્રી જાઈર બોલ્સોનારો; રશિયાના રાષ્ટ્રપતિ મહામહિમ શ્રી વ્લાદિમીર પુતિન; ચીનના રાષ્ટ્રપતિ મહામહિમ શ્રી શી જિનપિંગ; અને દક્ષિણ આફ્રિકાના રાષ્ટ્રપતિ મહામહિમ શ્રી સાઈરિલ રામાફોસા ઉપસ્થિત રહેશે. ભારતના રાષ્ટ્રીય સુરક્ષા સલાહકાર શ્રી અજીત ડોવાલ, ન્યૂ ડેવલપમેંટ બેંકના અધ્યક્ષ શ્રી માર્કોસ ટ્રોયજો, બ્રિક્સ બિઝનેસ કાઉન્સિલના અસ્થાયી અધ્યક્ષ શ્રી ઓંકાર કંવર અને બ્રિક્સ મહિલા બિઝનેસ એલાયન્સના અસ્થાયી અધ્યક્ષ ડૉ. સંગીતા રેડ્ડી આ અવસર પર શિખર સંમેલનમાં ઉપસ્થિત રાજાધ્યક્ષોની સામે પોત-પોતાની જવાબદારીઓ હેઠળ વર્ષ દરમિયાન કરવામાં આવેલા કાર્યોની વિગતો પ્રસ્તુત કરશે. સમિટની થીમ 'બ્રિક્સ@15: સાતત્ય, એકત્રીકરણ અને સર્વસંમતિ માટે ઇન્ટ્રા-બ્રિક્સ સહયોગ' છે. ભારતે તેની અધ્યક્ષતા માટે ચાર પ્રાથમિકતા ધરાવતા ક્ષેત્રોની રૂપરેખા આપી હતી. આ ચાર ક્ષેત્રોમાં બહુપક્ષીય પ્રણાલીમાં સુધારો, આતંકવાદ વિરોધી,
પ્રધાનમંત્રી શ્રી નરેન્દ્ર મોદી અને ફિનલેન્ડના પ્રધાનમંત્રી સુશ્રી સના મારિન વચ્ચે વર્ચ્યુઅલ સમિટ

પ્રધાનમંત્રી શ્રી નરેન્દ્ર મોદી, 16 માર્ચ, 2021ના રોજ ફિનલેન્ડના પ્રધાનમંત્રી સુશ્રી સના મારિન સાથે વર્ચુઅલ શિખર સંમેલન કરશે. ભારત અને ફિનલેન્ડ વચ્ચે જીવંત અને મૈત્રીપૂર્ણ સંબંધો લોકશાહી, સ્વતંત્રતા અને નિયમોના આધારે આંતરરાષ્ટ્રીય સરહદના વહેંચાયેલા મૂલ્યો પર આધારિત છે. વેપાર અને રોકાણ, શિક્ષણ, નવીનતા, વિજ્ઞાન અને તકનીકી સાથે સંશોધન અને વિકાસમાં બંને દેશોનો વ્યાપક સહયોગ છે. બંને પક્ષો સામાજિક પડકારોને પહોંચી વળવા આર્ટીફિશિયલ ઈન્ટેલિજન્સનો ઉપયોગ કરીને ક્વોન્ટમ કમ્પ્યુટર્સના વિકાસ પર સંયુક્ત રીતે પણ કામ કરી રહ્યા છે. ફિનલેન્ડની લગભગ 100 કંપનીઓ ભારતમાં ટેલિકમ્યુનિકેશન્સ, એલિવેટર્સ, મશીનરી અને એનર્જી તેમજ નવીનીકરણીય ઉર્જા જેવા ક્ષેત્રોમાં સક્રિય રીતે કાર્યરત છે. ફિલેન્ડમાં લગભગ 30 ભારતીય કંપનીઓ સક્રિય છે, મુખ્યત્વે આઇટી, વાહન ઉપકરણો અને આતિથ્યક્ષેત્રના ક્ષેત્રમાં. સમિટ દરમિયાન, બંને નેતાઓ દ્વિપક્ષીય સંબંધો પર વિસ્તૃત વાતચીત કરશે અને પરસ્પર હિતના પ્રાદેશિક અને વૈશ્વિક મુદ્દાઓ પર પણ મંતવ્યો કરશે. વર્ચુઅલ સમિટ ભારત-ફિનલેન્ડ ભાગીદારીના ભવિષ્યમાં વિસ્તરણ અને વિવિધતા માટે બ્લુપ્રિન્ટ પણ પ્રદાન કરશે.
પ્રધાનમંત્રીએ મોરેશિયસના પ્રધાનમંત્રી સાથે ટેલીફોન પર વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ અને મોરેશિયસના પ્રધાનમંત્રી મહામહિમ પ્રવિન્દ જુગનાથ સાથે ટેલીફોન પર વાતચીત કરી. પ્રધાનમંત્રી જુગનાથે ભારતમાં અમ્ફાન ચક્રાવાતમાં મૃત્યુ પામેલા લોકો પ્રત્યે ઘેરા શોકની લાગણી વ્યક્ત કરી હતી. કોવિડ-19 મહામારી સામેની લડાઇમાં મોરેશિયસના આરોગ્ય સત્તાધીશોને મદદરૂપ થવાના આશયથી ‘ઓપરેશન સાગર’ અંતર્ગત ભારતે દવાઓ અને 14 સભ્યોની તબીબી ટીમ સાથે નૌસેનાનું જહાજ ‘કેસરી’ મોરેશિયસ મોકલ્યું હતું તે બદલ મોરેશિયસના પ્રધાનમંત્રીએ શ્રી મોદીનો આભાર વ્યક્ત કર્યો હતો. પ્રધાનમંત્રીએ ભારત અને મોરેશિયસ વચ્ચે લોકોથી લોકાના જોડાણને યાદ કર્યું હતું અને કહ્યું હતું કે, કટોકટીના સમયમાં પોતાના તમામ મિત્રો સહકાર આપવા માટે ભારત ફરજથી બંધાયેલું છે. પ્રધાનમંત્રીએ મોરેશિયસના પ્રધાનમંત્રી શ્રી જુગનાથના નેતૃત્વમાં તેમના રાષ્ટ્રએ કોવિડ-19 સામે જે રીતે અસરકારક પ્રતિક્રિયા આપી તે માટે તેમની પ્રશંસા કરી હતી કારણ કે તેમના આ પ્રયાસોના કારણે જ છેલ્લા કેટલાક અઠવાડિયાથી ત્યાં એકપણ નવો કેસ નોંધાયો નથી. તેમણે સૂચન કર્યું હતું કે, મોરેશિયસે તેમના શ્રેષ્ઠ આચરણોનું દસ્તાવેજીકરણ કરવું જોઇએ જે બીજા દેશોને અનુસરવામાં મદદરૂપ થઇ શકે છે. ખાસ કરીને જે ટાપુ દેશો આવી આરોગ્ય કટોકટીનો સામનો કરી રહ્યા છે તેમના માટે આ ખૂબ મદદરૂપ થશે. બંને નેતાઓએ મોરેશિયસના આર્થિક ક્ષેત્રને મદદ કરવાના આશયથી લેવામાં આવતા પગલાં સહિત વિવિધ બાબતોએ સહકાર વધારવા અંગે ચર્ચા કરી હતી અને મોરેશિયસના યુવાનો આયુર્વેદિક અભ્યાસ કરી શકે તે બાબતે પણ ચર્ચા કરી હતી. પ્રધાનમંત્રીએ મોરેશિયસના લોકોના આરોગ્ય અને સુખાકારી માટે તેમને શુભેચ્છા પાઠવી હતી અને બંને દેશો વચ્ચે અનન્ય રીતે હુંફાળા સંબંધો હંમેશા જળવાઇ રહેશે તેવી આશા વ્યક્ત કરી હતી.
પ્રધાનમંત્રીએ ઍક્ઝામ વૉરિયર્સના અપડેટેડ સંસ્કરણની જાહેરાત કરી

પ્રધાનમંત્રી શ્રી નરેન્દ્ર મોદીએ આજે આનંદની લાગણી સાથે ઍક્ઝામ વૉરિયર્સના અપડેટેડ સંસ્કરણની જાહેરાત કરી હતી. તેમણે જણાવ્યું હતું કે, ઍક્ઝામ વૉરિયર્સનું નવું સંસ્કરણ વિદ્યાર્થીઓ, માતાપિતા અને શિક્ષકો પાસેથી મળેલા મૂલ્યવાન ઇનપુટ્સથી સમૃદ્ધ છે. તેમણે એમ પણ જણાવ્યું હતું કે, તેમાં એવા સંખ્યાબંધ નવા ભાગો ઉમેરવામાં આવ્યા છે જે ખાસ કરીને માતાપિતા અને શિક્ષકોમાં રુચિ જગાવે તેવા છે. તેમણે ઉમેર્યું હતું કે, “ચાલો આપણે સૌ મળીને પરીક્ષા આપી રહેલા આપણા યુવાનોને મદદરૂપ થઇએ.” શ્રેણીબદ્ધ ટ્વીટ્સના માધ્યમથી પ્રધાનમંત્રીએ જણાવ્યું હતું કે, “અત્યારે પરીક્ષાની મોસમ ચાલી રહી હોવાથી, આપ સૌને જણાવતા મને આનંદ થાય છે કે, #
પ્રધાનમંત્રીએ નાણાકીય સેવાઓ અંગે અંદાજપત્રમાં કરાયેલી જોગવાઇઓના અસરકારક અમલીકરણ માટે યોજાયેલા વેબિનારમાં સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નાણાકીય સેવાઓ માટે અંદાજપત્રમાં કરવામાં આવેલી જોગવાઇઓના અસરકારક અમલીકરણ માટે યોજાયેલા વેબિનારમાં વીડિયો કોન્ફરન્સના માધ્યમથી સંબોધન કર્યું હતું. આ કાર્યક્રમમાં સંબોધન આપતા પ્રધાનમંત્રીએ જણાવ્યું હતું કે, કેવી રીતે ખાનગી ક્ષેત્રોની સહભાગીતાનું વિસ્તરણ કરવું અને જાહેર ક્ષેત્રની સંસ્થાઓને કેવી રીતે મજબૂત બનાવવી તે અંગેની સ્પષ્ટ ભાવિ રૂપરેખા અંદાજપત્રમાં નિર્ધારિત કરવામાં આવી છે. તેમણે ઉમેર્યું હતું કે, દેશના નાણાં ક્ષેત્ર માટે સરકારની દૂરંદેશી બિલકુલ સ્પષ્ટ છે. થાપણદારો તેમજ રોકાણકારોને ભરોસા અને પારદર્શકતાનો અનુભવ થાય એ અમારી સર્વોપરી પ્રાથમિકતા છે. બેંકિંગ અને નોન બેંકિંગ ક્ષેત્ર માટે જુની રીતો અને જુની પ્રણાલીઓને બદલવામાં આવી રહી છે. પ્રધાનમંત્રીએ કહ્યું હતું કે, 10-12 વર્ષ પહેલાં દેશમાં આક્રમક ધિરાણના નામે બેંકિંગ ક્ષેત્ર અને નાણાં ક્ષેત્રને ખૂબ જ ગંભીર નુકસાન પહોંચ્યું હતું. દેશને બિન–પારદર્શક ધિરાણ સંસ્કૃતિમાંથી મુક્ત કરાવવા માટે એક પછી એક પગલાં લેવામાં આવી રહ્યાં છે. તેમણે ઉમેર્યું હતું કે,
ભારતના પ્રધાનમંત્રી બાંગ્લાદેશની મુલાકાતે

બાંગ્લાદેશના મહામહિમ પ્રધાનમંત્રી શેખ હસીનાના આમંત્રણ પર પ્રધાનમંત્રી શ્રી નરેન્દ્ર મોદી 26 અને 27 માર્ચ, 2021ના રોજ બાંગ્લાદેશની મુલાકાતે જશે. આ મુલાકાત ત્રણ યાદગાર પ્રસંગો સાથે જોડાયેલી છે; શેઠ મુજીબુર રહેમાનની જન્મ શતાબ્દી – મુજીબ બોર્શો, ભારત અને બાંગ્લાદેશ વચ્ચે રાજદ્વારી સંબંધોની સ્થાપનાના 50 વર્ષ; અને બાંગ્લાદેશની મુક્તિ યુદ્ધના 50 વર્ષ. પ્રધાનમંત્રીએ છેલ્લે 2015માં બાંગ્લાદેશની મુલાકાત લીધી હતી. મુલાકાત દરમિયાન પ્રધાનમંત્રી 26 માર્ચે બાંગ્લાદેશના રાષ્ટ્રીય દિવસ કાર્યક્રમમાં અતિથિ તરીકે ઉપસ્થિત રહેશે. પ્રધાનમંત્રીના કાર્યક્રમમાં, પ્રધાનમંત્રી શેખ હસીના સાથે દ્વિપક્ષીય પરામર્શ કરવા સિવાય બાંગ્લાદેશના મહામહિમ રાષ્ટ્રપતિ મો. અબ્દુલ હમીદ, બાંગ્લાદેશના વિદેશ પ્રધાન ડૉ. એ. કે. અબ્દુલ મોમેન પણ પ્રધાનમંત્રીશ્રીને મળશે. કોવિડ રોગચાળો ફાટી નીકળ્યા પછી પ્રધાનમંત્રીની બાંગ્લાદેશ મુલાકાત પ્રથમ વિદેશી દેશની મુલાકાત હશે. આ ભારત બાંગ્લાદેશ સાથે જોડાયેલી પ્રાધાન્યતાને પ્રકાશિત કરે છે.
મંત્રીમંડળે જલપાઇગુડ્ડીમાં કલકત્તા હાઈ કોર્ટની સર્કિટ બેન્ચની સ્થાપના કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં જલપાઇગુડ્ડીમાં કલકત્તા હાઈ કોર્ટની સર્કિટ બેન્ચની સ્થાપનાને મંજૂરી આપવામાં આવી હતી. તેચાર જિલ્લા દાર્જિલિંગ, કાલિમ્પોંગ, જલપાઈગુડ્ડી અને કૂચબિહાર માટેનું ન્યાયક્ષેત્ર બનશે. કલકત્તા હાઈ કોર્ટની ફૂલ કોર્ટ મીટિંગમાં 1988માં લેવાયેલા નિર્ણયની પૃષ્ઠભૂમિમાં આ નિર્ણય લેવાયો છે. ઉપરાંત મંત્રીમંડળે 16-6-2006નાં રોજ આયોજિત બેઠકમાં પણ જલપાઈગુડ્ડીમાં કલકતા હાઈ કોર્ટની સર્કિટ બેન્ચ સ્થાપિત કરવાની મંજૂરી આપી હતી અને કલકત્તા હાઈ કોર્ટનાં મુખ્ય ન્યાયાધિશનાં નેતૃત્વમાં ન્યાયાધિશોની એક ટીમે 30-08-2018નાં રોજ જલપાઇગુડ્ડીમાં માળખાગત સુવિધા સાથે સંબંધિત પ્રગતિની આકારણી કરવા માટે પ્રસ્તાવિત સ્થળની મુલાકાત લીધી હતી.
પ્રધાનમંત્રી 13મી ઓક્ટોબરે પીએમ ગતિશક્તિનો શુભારંભ કરશે

દેશના ઇન્ફ્રાસ્ટ્રક્ચર દ્રશ્યપટ માટે એક ઐતિહાસિક ઘટનામાં, પ્રધાનમંત્રી શ્રી નરેન્દ્ર મોદી 13મી ઓક્ટોબર, 2021ના રોજ નવી દિલ્હીના પ્રગતિ મેદાન ખાતે મલ્ટી-મોડલ કનેક્ટિવિટી માટેના નેશનલ માસ્ટર પ્લાન- પીએમ ગતિશક્તિનો શુભારંભ કરશે. દાયકાઓથી ભારતમાં માળખાગત સુવિધાઓનું સર્જન બહુવિધ સમસ્યાઓથી પીડાયું હતું. વિભિન્ન વિભાગો વચ્ચે સંકલનનો સદંતર અભાવ હતો, દાખલા તરીકે, એક વાર રસ્તો બની જાય, પછી અન્ય એજન્સીઓ ભૂગર્ભ કેબલો, ગેસ પાઇપલાઇન બિછાવવા જેવી ઇત્યાદિ પ્રવૃત્તિઓ માટે બંધાયેલો રસ્તો ફરી ખોદી નાખે. આનાથી પારાવાર અગવડો તો પડતી જ, સાથે નકામો ખર્ચ પણ થતો. આનો ઉકેલ લાવવા, સંકલન વધારવા માટેના પ્રયાસો અમલી કરાયા જેથી તમામ કૅબલ્સ, પાઇપલાઇન ઇત્યાદિ એકસાથે બિછાવી શકાય. સમય માગી લેતી મંજૂરીની પ્રક્રિયાઓ, નિયમનકારી પરવાનગીની મોટી સંખ્યા વગેરે જેવા અન્ય મુદ્દાઓ ઉકેલવા માટે પણ પગલાં લેવાયાં છે. છેલ્લા સાત વર્ષોમાં, સરકારે એક સાકલ્યવાદી દ્રષ્ટિબિંદુ દ્વારા ઇન્ફ્રાસ્ટ્રક્ચર પર અભૂતપૂર્વ ધ્યાન કેન્દ્રીત કર્યું છે. પીએમ ગતિશક્તિ મુખ્ય ઇન્ફ્રાસ્ટ્રક્ચર પરિયોજનાઓ માટે હિતધારકો માટે એક સાકલ્યવાદી આયોજન સંસ્થાગત કરવા દ્વારા ભૂતકાળની સમસ્યાઓને ઉકેલશે. બંધ દરવાજાઓમાં આયોજન અને ડિઝાઇનિંગના બદલે, પરિયોજનાઓ સમાન દ્રષ્ટિએ ડિઝાઇન અને અમલી થશે. તેમાં કનેક્ટિવિટીને સુધારવા અને ભારતીય ધંધાઓને વધારે સ્પર્ધાત્મક બનાવવા વિવિધ મંત્રાલયો અને રાજ્ય સરકારોની ઇન્ફ્રાસ્ટ્રક્ચર યોજનાઓ જેવી કે ભારતમાલા, સાગરમાલા, આંતરિક જળમાર્ગો, સૂકા/જમીની બંદરો, ઉડાન ઇત્યાદિને સમાવી લેવાશે. ટેક્સ્ટાઇલ ક્લસ્ટર, ફાર્માસ્યુટિકલ્સ ક્લસ્ટર્સ, સંરક્ષણ કૉરિડૉર્સ, ઈલેક્ટ્રોનિક પાર્ક્સ, ઇન્ડસ્ટ્રિઅલ કૉરિડૉર્સ, ફિશિંગ ક્લસ્ટર્સ, એગ્રિ ઝોન્સ જેવા ઈકોનોમિક ઝૉન્સ આવરી લેવાશે. તે ટેકનોલોજીનો પણ ભરપૂર લાભ ઉઠાવશે જેમાં …